Brevis, Stone maak hul SA20-stemme dikDewald Brevis op die aanval. Foto: Twitter. Al die spanne in die SA20-toernooi het weliswaar nog net ŉ handjievol wedstryde gespeel, maar daar was reeds ŉ paar puik individuele prestasies. MI Cape Town se Kagiso Rabada (2/12) en Rashid Khan (2/18) het juis gister die Joburg Super Kings katswink op Nuweland geboul, terwyl sneltreine soos Anrich Nortjé en Jofra Archer reeds met hul vaart beïndruk het. Olly Stone, ŉ 29-jarige Engelsman wat vir die Kaapstadse span speel, is egter tans die voorste bouler in die reeks. Hy het al ses paaltjies in sy drie wedstryde teen ŉ gemiddeld van 9,83 geneem. How we’ve longed to see this! How we’ve longed for KG.????????pic.twitter.com/TsgnAOA3Vq — MI Cape Town (@MICapeTown) January 14, 2023 Onder die kolwers sorg Dewald Brevis se sprankelende wilgerlatvertonings dat die nasionale keurders hoegenaamd nie van hom kan vergeet nie. Hy het twee warrelwindbeurte van 70* en 42 gespeel maar tussen hierdie twee beurte is hy vir ŉ nulletjie skoongeboul. There is a reason why Dewald Brevis is rated so highly. This is just a small glimpse#SA20pic.twitter.com/2LyffJ6V0N — Werner (@Werries_) January 10, 2023 Donovan Ferreira het ook in sy eerste beurt vir die Joburg Super Kings geskitter, terwyl Quinton de Kock ook baie goed voor die paaltjies lyk. Harde werk wag egter nog op Tristan Stubbs. Die Sunrisers Eastern Cape het die kolwer teen meer as R9 miljoen bekom en in sy eerste paar wedstryde kon hy slegs 35 lopies teen ŉ gemiddeld van 17,50 aanteken. Hy kon darem sy stempel met ŉ paar groot sesse afdruk. In vandag se wedstryd speel die Durban Super Giants gasheer vir die Paarl Royals. Die aksie begin om 13:30. Voorste lopiemakers Boulers met die meeste paaltjies: